**Стипендије за краће истраживачке боравке у Немачкој**

*Немачка служба за академску размену расписала је конкурс за стипендије за краће истраживачке боравке у Немачкој у трајању од 1 до 6 месеци*

За стипендије могу конкурисати студенти докторских студија и млади научници који су завршили мастер студије (и у изузетним случајевима основне академске студије), као и кандидати који су већ завршили докторске студије (постдокторанти).

Финансирани могу бити истраживачки пројекти или курсеви континуираног научног образовања на државним или државно-признатим институцијама високог образовања или истраживачким институтима у Немачкој.

Стипендија обухвата месечну новчану накнаду чија вредност зависи од академског нивоа кандидата (861 евро за дипломце, 1200 евра за студенте докторских студија и постдокторанте), покривене трошкове здравственог осигурања и трошкове пута.

Рок за пријаву:

**30. април 2021.** (за истраживања која треба да почну у периоду између децембра 2021. и маја 2022.)

**16. новембар 2021.** (за истраживања треба да почну у периоду између јуна и новембра наредне године).

Више информација о овом програму стипендија и начину пријаве можете наћи [овде](https://www.daad.rs/sr/pronalazak-stipendije/baza-stipendija/2/?type=a&origin=72&subjectgroup=0&q=0&status=3&onlydaad=1&language=en&id=0&pg=2&detail_to_show=50015434).

За додатне информације можете се обратити DAAD информативном центру Београд путем имејла info@daad.rs.